|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-16/2015-02/5  07.08.2015. године  Немањина 22-26  Б е о г р а д |

**Одговор 2 на захтев за додатне информације или појашњења у вези са**

**припремањем понуде**

У складу са чланом 63. став 3. Закона о јавним набавкама („Службени гласник РС” број 124/12 и 14/15) достављамо вам  **Одговор 2** на захтев за додатним информацијама или појашњењем у вези са припремањем понуде за јавну набавку услуга осигурања, број ЈН О - 2/2015:

**ПИТАЊЕ БРОЈ 1**

* На страни 40 конкурсне документације за возила под редним бројем 192, 193, 194, 195 и 196 стоји да је потребно каско осигурање. Да ли је за ова возила потребно доставити премију и за обавезно осигурање? Уколико јесте, молимо Вас за појашњење у која поља је потребно уписати премију за обавезно, а у која поља за каско осигурање.

**ОДГОВОР:** За возила под редним бројевима 192, 193, 194, 195 и 196. потребно је доставити и премију за обавезно осигурање и премију за каско осигурање.

Наручилац ће извршити измену конкурсне документације и омогућити посебне рубрике (поља), за уписивање и једне и друге премије.

**ПИТАЊЕ БРОЈ 2**

* Са којим учешћем у штети је потребно доставити понуду за каско осигурање?

**ОДГОВОР:** Са учешћем од 100% у штети.

**ПИТАЊЕ БРОЈ 3**

* Да ли осигуравајућим покрићем треба да буде покривен и ризик крађе?

**ОДГОВОР: Да.**

**ПИТАЊЕ БРОЈ 4**

* Да ли осигуравајуће покриће треба да важи на територији Европе или Србије?

**ОДГОВОР:** Осигуравајуће покриће треба да важи на територији Србије.

**ПИТАЊЕ БРОЈ 5**

* Да ли ће премија за каско осигурање бити плаћена у целости или на рате? Уколико се премија плаћа на рате молимо Вас да наведете на колико рата ће бити плаћена.

**ОДГОВОР:** Начин плаћања је дефинисан конкурсном документацијом за предметну јавну набавку и идентичан је и за обавезно и за каско осигурање.

**Ставља се ван снаге одговор Наручиоца број 1 од 31.07.2015.године, и уједно даје следећи одговор на постављено питање:**

Питање

У конкурсној документацији на стр.10 наводи се да изабрани понуђач приликом закључења доставља меницу за добро извршење посла.

На последњој 49.страни конкурсне документације достављен је образац Меничног овлашћења с тим што је код дефинисања врсте финансијског обезбеђења остављена празна црта (“на име средстава финансијског обезбеђења за \_\_\_\_\_\_\_\_\_\_\_\_\_\_\_\_”).

Сходно томе да у меничном овлашћењу није дефинисано да ли се односи на добро извршење посла или на озбиљност понуде, молимо Вас за одговор:

* Да ли је у оквиру понуде понуђач дужан да достави Меницу И менично овлашћење И у којој висини вредности?

**ОДГОВОР:** Меницу и менично овлашћење понуђач не доставља у својој понуди. Захтевана меница је средство финансијског обезбеђења за добро извршење посла и исту доставља само изабрани понуђач у року од 10 дана од дана закључења уговора на начин и под условима дефинисаним конкурсном документацијом, заједно са меничним овлашћењем и другим захтеваним прилозима (видети одељак – „ Обавезна средства обезбеђења за испуњавање обавеза понуђача и добављача“).